wickkiey/tamil-wikipedia-chunked huggingface dataset:
# மருந்தாளுநர் கல்லூரிகள்

உடல்நலத்திற்கு உதவும் விதமாக பல மருந்துப் பொருட்கள் உற்பத்தி செய்யப்படுகின்றன. இந்த மருந்துப் பொருட்கள் குறித்த தகவல்களை மருத்துவர்களுக்கும், அவர்கள் வழியாக பயன்பாட்டாளர்களுக்கும் கொண்டு செல்ல உதவும் மருந்தாளுநர்களுக்கான இளநிலை, முதுநிலை மற்றும் ஆய்வியல் நிறைஞர் பட்டங்களுக்கான கல்வியை அளிக்கும் கல்லூரிகள் **மருந்தாளுநர் கல்லூரிகள்** என அழைக்கப்படுகின்றன.
# மருந்தாளுநர் கல்லூரிகள்

## தமிழ்நாட்டிலுள்ள மருந்தாளுநர் கல்லூரிகள்

தமிழ்நாட்டில் மருந்தாளுநர் கல்விக்கான இளநிலை மற்றும் முதுநிலைப் பட்டப்படிப்புகளுக்கான கல்லூரிகள் அரசுக் கல்லூரிகள், சுயநிதிக் கல்லூரிகள் என இரு வகையாக உள்ளன. இவை அனைத்தும் தமிழ்நாடு டாக்டர் எம்.ஜி.ஆர்.மருத்துவப் பல்கலைக்கழகத்துடன் இணைக்கப்பட்டு செயல்பட்டு வருகின்றன.
# மருந்தாளுநர் கல்லூரிகள்

## தமிழ்நாட்டிலுள்ள மருந்தாளுநர் கல்லூரிகள்

### அரசுக் கல்லூரிகள்

1. மருந்தாளுநர் கல்லூரி, மதுரை மருத்துவக் கல்லூரி, மதுரை.
1. மருந்தாளுநர் கல்லூரி, சென்னை மருத்துவக் கல்லூரி, சென்னை.
# மருந்தாளுநர் கல்லூரிகள்

## தமிழ்நாட்டிலுள்ள மருந்தாளுநர் கல்லூரிகள்

### சுயநிதிக் கல்லூரிகள்

தமிழ்நாட்டில் மருந்தாளுநர் கல்விக்கான 41 சுயநிதிக் கல்லூரிகள் செயல்பட்டு வருகின்றன.
# கோல்புறூக்-கேமரன் ஆணைக்குழு

**கோல்புறூக்-கேமரன் ஆணைக்குழு** (*Colebrooke-Cameron Commission*) என்பது பிரித்தானிய இலங்கையின் நிருவாகத்தை மதிப்பிடுவதற்கும், அந்நாட்டின் நிருவாகம், நிதி, பொருளாதாரம், மற்றும் நீதித்துறை ஆகியவற்றில் மெற்கொள்ளவேண்டிய சீர்திருத்தங்களைப் பரிந்துரைக்கவும், 1829 ஆம் ஆண்டில் பிரித்தானிய குடியேற்ற அலுவலகத்தினால் அமைக்கப்பட்ட ஒரு அரசு ஆணைக்குழு ஆகும். இவ்வாணைக்குழுவில் டபிள்யூ. எம். ஜி. கோல்புரூக், மற்றும் சி. எச். கேமரன் ஆகியோர் உறுப்பினர்களாக இருந்தனர். இவர்களது பரிந்துரைகளில் பெரும்பாலானவை ஏற்றுக் கொள்ளப்பட்டன. இவை **கோல்புறூக்-கேமரன் சீர்திருத்தங்கள்** என அழைக்கப்பட்டன.  
இலங்கையில் 1833 முதல் 1910 வரை அமுலிலிருந்த அரசியலமைப்பு இதுவாகும். பிரித்தானியரால் இலங்கையில் நடைமுறைப்படுத்தப்பட்ட முதலாவது அரசியலமைப்பும் இதுவே. இலங்கையில் மன்னராட்சி முறையின் கீழ் அல்லது போர்த்துக்கேயர், ஒல்லாந்தர் ஆட்சிக்காலங்களில் திட்டமிடப்பட்ட அரசியல் நிர்வாகமுறை எதுவும் காணப்படவில்லை. இலங்கையின் அரசியலானது மன்னராட்சிக் காலத்தில் மரபுவழி சார்ந்த நிர்வாக முறைகளையே கொண்டிருந்தது. போர்த்துக்கேயர், ஒல்லாந்தர் இலங்கையில் பொருளாதாரத்தை பெற்றுக்கொள்ள எத்தனித்தார்களே தவிர, அவர்கள் அரசியலில் ஒரு திட்டமிட்ட ஏற்பாட்டினையும் வழங்கவில்லை. இந்த நிலையில் ஓர் அரசியல் அமைப்பின் கீழ் இலங்கை ஆட்சிமுறையை வழித்திய நாடாக பிரித்தானியாவைக் குறிப்பிடலாம்.
# கோல்புறூக்-கேமரன் ஆணைக்குழு

## யாப்பு நிர்ணய சபை

கோல்புறூக் அரசியலமைப்பு கோல்புறூக் பிரபுவின் தலைமையில் அமைக்கப்பட்ட யாப்பு நிர்ணய சபையினால் ஏற்படுத்தப்பட்டது. இலங்கையில் நீதித்துறை தொடர்பான சீர்த்திருத்தங்களுக்கு பொறுப்பாக கெமரன் என்பவர் இருந்தார். சட்டம், நீதி, நிர்வாகம் மூன்றும் இணைக்கப்பட்ட அடிப்படையில் இந்த அரசியலமைப்பு அமைக்கப்பட்டமையினால் இது வரலாற்றில் கோல்புறூக் கெமரன் அரசியலமைப்பு அல்லது 1833ம் ஆண்டு அரசியலமைப்பு என வழங்கப்படுகின்றது.
# கோல்புறூக்-கேமரன் ஆணைக்குழு

## சட்டவாக்க சபை

சட்டவாக்க சபை எனும்போது சட்டங்களை உருவாக்கும் அதிகாரம் பொருந்திய சபையினையே குறிக்கின்றது.
# கோல்புறூக்-கேமரன் ஆணைக்குழு

## அமைப்பு

கோல்புறூக் அரசியலமைப்பின் கீழ் அமைக்கப்பட்ட **இலங்கை சட்டசபை** மொத்தமாக 15 அங்கத்தவர்களை கொண்டதாக அமைந்தது. இதில் உத்தியோக சார்புள்ளோர் எண்ணிக்கை 9 ஆகும். உத்தியோக சார்பற்றோர் எண்ணிக்கை 6 ஆகும்.
# கோல்புறூக்-கேமரன் ஆணைக்குழு

## உத்தியோக சார்புள்ள அங்கத்தவர்கள்

கோல்புறூக் அரசியலமைப்பின் கீழ் அமைக்கப்பட்ட சட்டநிரூபண சபையில் உத்தியோக சார்புள்ள அங்கத்தவர்கள் 9 பேர் இடம்பெற்றனர். இங்கு உத்தியோக சார்புள்ளோர் எனும்போது பிரித்தானிய அரசாங்கத்தினால் ஊதியம் பெறும் இலங்கையில் பணியாற்றிய அதிகாரிகளைக் குறிக்கும். இவர்களுள் பதவிவழி காரணமாக 6 உறுப்பினர்களும் தேசாதிபதியினால் விசேடமாக நியமிக்கப்படும் 3 உத்தியோகத்தர்களும் அடங்குவர்.
# கோல்புறூக்-கேமரன் ஆணைக்குழு

## உத்தியோக சார்புள்ள அங்கத்தவர்கள்

### பதவி வழி

பதவி வழிகாரணமாக சட்டநிரூபண சபையில் இடம்பெற்ற உத்தியோகசார்புள்ள அங்கத்தவர்கள் பின்வருமாறு:
- அரசாங்கக் காரியதரிசி
- தனாதிகாரி
- கணக்காளர் நாயகம்
- நில அளவை அதிகாரி
- வருமான வரி அதிகாரி
- (கொழும்பு) அரசாங்க அதிபர்
# கோல்புறூக்-கேமரன் ஆணைக்குழு

## உத்தியோக சார்புள்ள அங்கத்தவர்கள்

### நியமன உத்தியோகத்தினர்

மீதமான 3 உத்தியோகசார்புள்ள அங்கத்தவர்களையும் தேசாதிபதி தனக்கு வேண்டிய உத்தியோகத்தர்களிலிருந்து நியமிப்பார்.
# கோல்புறூக்-கேமரன் ஆணைக்குழு

## உத்தியோகச் சார்பு அற்றோர்

சடடநிரூபண சபையில் உத்தியோகச் சார்பு அற்ற 6 உறுப்பினர்கள் இடம்பெற்றனர். இங்கு உத்தியோக சார்பற்றோர் எனும்போது பிரித்தானிய அரசாங்கத்தால் வேதனம் பெறாத இலங்கையைச் சேர்ந்தவர்கள். அல்லது இலங்கையில் பிரஜாவுரிமையைப் பெற்றவர்களைக் குறிக்கும். இவர்கள்:
- ஐரோப்பியர் - 03
- சிங்களவர் (கரையோர) - 01
- தமிழர் - 01
- பறங்கியர் - 01
# கோல்புறூக்-கேமரன் ஆணைக்குழு

## சட்டம், நிர்வாகம் இணைந்த சபை

- சட்டநிரூபணசபை, சட்டவாக்கங்களையும் சட்டநிர்வாக சபை, நிர்வாக விடயங்களையும் மேற்கொள்ளும். இலங்கையில் பணிபுரிந்த பிரித்தானிய உத்தியோகத்தர்களே உத்தியோகசார்புற்ற அங்கத்தவர்கள் என அழைக்கப்பட்டனர். இவர்களின் பதவிவழிகாரணமாகவர்கள் சட்ட நிர்வாகக் கழகத்தினராகச் செயல்பட்டனர்.
- அமைக்கப்பட்ட இச்சபைகள் தேசாதிபதிக்கு ஒத்துழைப்பு வழங்குவதையே நோக்கமாகக் கொண்டிருந்தன.
# கோல்புறூக்-கேமரன் ஆணைக்குழு

## முக்கிய திருத்தங்கள்:

- 1848ல் சட்டநிரூபண சபையின் அனுமதியின்றி குடியேற்ற நாட்டுக்காரியதரிசியால் பொது நிதியைச் செலவிட முடியாதென மாற்றப்பட்டது.
- 1859ல் உத்தியோக சார்பற்ற உறுப்பினர்களுக்கும் மசோதாக்களைக் கொண்டுவரும் அதிகாரம் வழங்கப்பட்டது.
- 1889ல் சட்டநிரூபண சபை அங்கத்தவர் எண்ணிக்கை 17ஆக உயர்த்தப்பட்டது. இவ்வாறு அதிகரிக்கப்பட்ட இரண்டு அங்கத்தவர்களும் உத்தியோக சார்பற்றவர்களாவர். இவர்கள்
- முஸ்லிம் - 1
- கண்டிய சிங்களவர் -1  
- *மெண்டிஸ், ஜீ. ஸி* - நம்முன்னோரளித்த அருஞ்செல்வம், முதலாம் பாகம், கொழும்பு அப்போதிக்கரீஸ் கம்பனி, 1969
- *புன்னியாமீன் பீ. எம்*., - வரலாறு ஆண்டு 11 கண்டி சிந்தனை வட்டம், 1998
# குரு மக்கலம் அரசியல் அமைப்பு

**குரு மக்கலம் அரசியல் அமைப்பு** (*Crewe-McCallum Reforms*) என்பது இலங்கையில் 1910 முதல் 1921 வரை அமுலிலிருந்த அரசியலமைப்பு. பிரித்தானியரால் இலங்கையில் நடைமுறைப்படுத்தப்பட்ட இரண்டாவது அரசியலமைப்பும் இதுவே. இலங்கையில் 1833ம் ஆண்டு முதல் 1910ம் ஆண்டுவரை கோல்புறூக் அரசியல் அமைப்பின் கீழ் உள்நாட்டு மக்களின் நலவுரிமைகள் எவ்விதத்திலும் பேணப்படவில்லை. குறிப்பாக இந்த அரசியலமைப்பானது பிரித்தானிய ஏகாதிபத்திய நலவுரிமைகளை மாத்திரம் பேணக்கூடிய வகையிலும் இலங்கையின் பொருளாதாரத்தை அடிப்படையாகக் கொண்டு இலாபத்தினை அடைவதைக் குறிக்கோளாகக் கொண்ட வகையிலுமே இந்த அரசியலமைப்பு இலங்கையில் செயல்பட்டது.
# குரு மக்கலம் அரசியல் அமைப்பு

## பின்னணி

19ம் நூற்றாண்டின் இறுதிப்பகுதியிலும், 20ம் நூற்றாண்டின் ஆரம்பப் பகுதியிலும் இலங்கையில் மத்தியதர வகுப்பாரின் தோற்றம் இடம்பெற்றது. விசேடமாக பண வசதிபெற்ற இலங்கையர்கள் தமது பிள்ளைகளை மேற்குலக நாடுகளுக்கு அனுப்பி கல்வி கற்பிப்பதில் ஆர்வம் செலுத்தினர். இக்காலகட்டங்களில் உலகளாவிய ரீதியில் மாக்சீச சிந்தனைகளும், தாராண்மைவாதப் போக்கும் வளர்ச்சி கண்டிருந்தன. இச்சிந்தனையால் தூண்டப்பட்ட கற்ற இலங்கையர் கோல்புறூக் அரசியலமைப்பு மாற்றியமைக்கப்பட வேண்டுமென்றும் சுதேசிய கற்ற பிரதிநிதிகள் சட்டநிரூபண சபையில் இடம்பெறக்கூடிய வகையில் அத்தகைய மாற்றங்கள் அமைய வேண்டும் எனவும் போராட்டங்களை நடத்திவந்தனர். இந்த அடிப்படையில் இலங்கைக்கு வழங்கப்பட்டதே குரு மக்கலம் அரசியல் திட்டமாகும்
# குரு மக்கலம் அரசியல் அமைப்பு

## சட்டநிரூபண சபை

குரு மக்கலம் அரசியமைப்பின் கீழ் சட்டநிரூபண சபை (சட்டசபை) யின் மொத்த அங்கததவர்களின் 21 ஆகும்.
# குரு மக்கலம் அரசியல் அமைப்பு

## சட்டநிரூபண சபை

### உத்தியோக சார்புடையோர் 11

- இராணுவத்தளபதி
- குடியேற்றநாட்டுக்கரியதரிசி
- அரசாங்க சட்ட அதிபதி
- வருமானவரி அதிகாரி
- குடியேற்றநாட்டுத் தனாதிகாரி
- மேல் மாகாண அதிபர்
- மத்திய மாகாண அதிபர்
- தென்மாகாண அதிபர்
- பிரதம சிவில் வைத்தியர்
- தேசாதிபதியால் நியமிக்கப்படும் உத்தியோக சார்பு அதிகாரிகள் 02
# குரு மக்கலம் அரசியல் அமைப்பு

## சட்டநிரூபண சபை

### உத்தியோக சார்பற்றோர் 10

**தேசாதிபதியால் நியமனம் 06**
- கண்டிச் சிங்களவர் - 1
- கரையோர சிங்களவர் - 2
- முஸ்லிம் - 1
- இலங்கைத் தமிழர் - 1
- தமிழர் - 1  
**மட்டுப்படுத்தப்பட்ட வாக்கெடுப்பின் மூலம் தெரிவு 04**
- நகர்ப்புற ஐரோப்பியர் - 1
- கிராமப்புற ஐரோப்பியர் - 1
- பறங்கியர் - 1
- படித்த இலங்கையர் - 1
# குரு மக்கலம் அரசியல் அமைப்பு

## மட்டுப்படுத்தப்பட்ட வாக்குரிமை

குரு மக்கலம் அரசியல் அமைப்பின் பிரகாரம் இலங்கையில் வாக்குரிமை அறிமுகப்படுத்தப்பட்டது. இவ்வாக்குரிமை மட்டுப்படுத்தப்பட்ட வாக்குரிமை அல்லது கற்றோருக்கான வாக்குரிமை என அழைக்கப்படுகின்றது. (இது கல்வி அறிவு, சொத்து உள்ள 21 வயதுக்கு மேற்பட்ட ஆண்களுக்கு மாத்திரம் வழங்கப்பட்டது)
# குரு மக்கலம் அரசியல் அமைப்பு

## தேசாதிபதியின் சார்பு

வாக்குரிமை மூலம் பிரதிநிதிகளை தேர்ந்தெடுத்துள்ள முடியுமாக இருந்தாலும்கூட, வாக்குரிமை பெற்றோர் மேற்குலக அரசியல் சிந்தனைகளில் கவரப்பட்டவர்களாக இருந்தமையால் அவர்கள் சுயாட்சி முறைக்கான போராட்டங்களில் ஈடுபடவில்லை. அதேநேரம், சட்டநிரூபண சபை(சட்டசபை)யில் பிரித்தானிய தேசாதிபதியின் தனித்துவத்தைப் பேணிக்கொள்ளக்கூடிய வகையில் அதன் கட்டமைப்பு ஒழுங்குபடுத்தப்பட்டிருந்தது. குறிப்பாக உத்தியோக சார்புள்ள 11 பேரும் தேசாதிபதியால் நியமிக்கப்பட்ட 6 பேரும் எச்சந்தர்ப்பத்திலும் தேசாதிபதிக்கு சார்பானவர்களாக இருப்பார்கள் என கருதப்பட்டது.
# குரு மக்கலம் அரசியல் அமைப்பு

## முதல் சிறுபான்மைப் பிரதிநிதி

குரு மக்கலம் அரசியல் அமைப்பின் கீழ் தேர்ந்தெடுக்கப்பட்ட 4 பிரதிநிதிகளுள் இன ரீதியாகத் தேர்ந்தெடுக்கப்பட்ட படித்த இலங்கையர் சேர் **பொன்னம்பலம் இராமநாதன்** (ஏப்ரல் 16, 1851 - நவம்பர் 26, 1930) அவர்களாவார்.  
- *மெண்டிஸ், ஜீ. ஸி* - நம்முன்னோரளித்த அருஞ்செல்வம், முதலாம் பாகம், கொழும்பு அப்போதிக்கரீஸ் கம்பனி, 1969
- *புன்னியாமீன் பீ. எம்*., - வரலாறு ஆண்டு 11 கண்டி சிந்தனை வட்டம், 1998
# தற்காலிக மெனிங் அரசியலமைப்பு

**தற்காலிக மெனிங் அரசியலமைப்பு** இலங்கையில் 1921 முதல் 1924 வரை அமுலிலிருந்த அரசியலமைப்பு இதுவாகும். பிரித்தானியரால் இலங்கையில் நடைமுறைப்படுத்தப்பட்ட மூன்றாவது அரசியலமைப்பும் இதுவே. இந்த அரசியலமைப்பின் கீழ் அமைக்கப்பட்ட சட்ட நிரூபண சபை*(சட்டசபை)*யின் கட்டமைப்பு வருமாறு:
# தற்காலிக மெனிங் அரசியலமைப்பு

## சட்டநிரூபண சபை

சட்டநிரூபண சபையின் மொத்த அங்கத்தவர் எண்ணிக்கை 37 இதில்
- உத்தியோக சார்பற்றோர் 23.
- உத்தியோக சார்புள்ளோர் 14,
# தற்காலிக மெனிங் அரசியலமைப்பு

## உத்தியோக சார்பற்றோர்

உத்தியோக சார்பற்ற அங்கத்தவர் எண்ணிக்கை, உத்தியோக சார்புள்ள அங்கத்தவர் எண்ணிக்கையை விட முதல் தடவையாக அதிகரிக்கப்பட்டது. உத்தியோக சார்பற்றோர் எண்ணிக்கை 23 ஆகும். இதில் தெரிவின் மூலம் 16 பிரதிநிதிகளும் நியமனமாக 7 பிரதிநிதிகளும் இடம் பெற்றனர்.
# தற்காலிக மெனிங் அரசியலமைப்பு

## உத்தியோக சார்பற்றோர்

### தெரிவின் மூலம் - 16

தெரிவு செய்யப்பட்ட 16 பிரதிநிதிகளுள் 11 பிரதிநிதிகள் பிரதேச ரீதியாகத் தெரிவு செய்யப்பட்டனர்.  
**பிரதேச ரீதியாகத் தெரிவுசெய்யப்பட்டோர் - 11**
- மேல் மாகாணம் - 3 பிரதிநிதிகள்
- மத்திய மாகாணம் - 1 பிரதிநிதி
- தென் மாகாணம் - 1 பிரதிநிதி
- வட மாகாணம் - 1 பிரதிநிதி
- வடமேல் மாகாணம் -1 பிரதிநிதி
- கிழக்கு மாகாணம் - 1 பிரதிநிதி
- வடமத்திய மாகாணம் - 1 பிரதிநிதி
- ஊவா மாகாணம் - 1 பிரதிநிதி
- சப்ரகமுவ மாகாணம் - 1 பிரதிநிதி
**இன ரீதியான தெரிவுசெய்யப்பட்டோர் - 3**
- நாட்டுப்புற ஐரோப்பியர் - 1
- நகர்ப்புற ஐரோப்பியர் - 1
- பறங்கியர் - 1
**சங்கங்களிலிருந்து தெரிவுசெய்யப்பட்டோர் -2**
- கீழ்நாட்டுப் பெருந்தோட்ட சங்கம் - 1
- வர்த்தக சங்கப்பிரதிநிதி - 1
# தற்காலிக மெனிங் அரசியலமைப்பு

## உத்தியோக சார்பற்றோர்

### தேசாதிபதியால் நியமிக்கப்படுவோர் - 7

- கண்டிச் சிங்களவர் - 2
- இந்தியர் - 1
- முஸ்லிம் - 1
- சிறப்பு - 3
# தற்காலிக மெனிங் அரசியலமைப்பு

## முக்கிய அம்சங்கள்

தற்காலிக மெனிங் அரசியலமைப்பின் முக்கிய அம்சங்கள்
- இலங்கை அரசியல் வரலாற்றில் முதற்தடவையாக பிரதேச ரீதியான தெரிவு அறிமுகப்படுத்தப்பட்டமை
- இலங்கை அரசியல் வரலாற்றில் மிகவும் குறுகியகால அரசியலமைப்பு (சுமார் இரண்டரை வருடங்கள்)
- சட்டநிர்வாக சபையில் (நிர்வாகத்துறையில்) 3 உத்தியோகப்பற்றற்ற அங்கத்தவர்களுக்கு இடம் வழங்கப்பட்டமை
- ஐரோப்பா - 1
- சிங்களவர் - 1
- தமிழர் - 1
- *மெண்டிஸ், ஜீ. ஸி* - நம்முன்னோரளித்த அருஞ்செல்வம், முதலாம் பாகம், கொழும்பு அப்போதிக்கரீஸ் கம்பனி, 1969
- *புன்னியாமீன் பீ. எம்*., - வரலாறு ஆண்டு 11 கண்டி சிந்தனை வட்டம், 1998
# ஜார்க்கண்ட் முக்தி மோர்ச்சா

**ஜார்க்கண்ட் முக்தி மோர்ச்சா** இந்தியாவின் ஜார்க்கண்ட் மாநிலத்தை மையமாகக் கொண்டு தொடங்கப்பட்ட அரசியல் கட்சியாகும். சிபு சோரன் இதன் தலைவராக இருந்து வருகிறார். இதன் தேர்தல் சின்னம் வில்-அம்பு.
பதினேழாவது மக்களவையில் இக்கட்சிக்கு ஒரு உறுப்பினர் உள்ளனர்.
# ஜார்க்கண்ட் முக்தி மோர்ச்சா

## 2014 சார்க்கண்ட் சட்டமன்றத் தேர்தல்

2014ஆம் நடைபெற்ற சட்டமன்ற தேர்தலில் 19 தொகுதிகளில் வென்றது.
# ஜார்க்கண்ட் முக்தி மோர்ச்சா

## 2019 சார்க்கண்ட் சட்டமன்றத் தேர்தல்

2019ஆம் ஆண்டு நடைபெற்ற சட்டமன்ற தேர்தலில் காங்கிரஸ், ஜார்க்கண்ட் முக்தி மோர்ச்சா, லாலு பிரசாத் யாதவின் ராஷ்ட்ரிய ஜனதா தளம் ஆகிய கட்சிகள் கூட்டணி அமைத்தும் போட்டியிட்டன.
இதில் காங்கிரஸ், ஜார்க்கண்ட் முக்தி மோர்ச்சா, ராஷ்ட்ரிய ஜனாதா தளம் கூட்டணி 47 இடங்களில் வெற்றி பெற்றன.
ஜார்க்கண்ட் முக்தி மோர்ச்சா கட்சி 30 இடங்களிலும், .காங்கிரஸ் கட்சி 16 இடங்களிலும் ராஷ்ட்ரீய ஜனதாதளம் 1 இடங்களிலும் வெற்றி பெற்றன.  
29 திசம்பர் 2019, ஜார்க்கண்ட் முக்தி மோர்ச்சா கட்சியின் தலைவர் ஹேமந்த் சோரன் முதல்வராக பொறுப்பேற்றுக்கொண்டார்
# திருத்தூதர் (கிறித்தவம்)

**திருத்தூதர்** அல்லது **அப்போஸ்தலர்** என்னும் சொல் *தூதுவர்* அல்லது *அனுப்பப்பட்டவர்* என்னும் பொருள் கொண்ட கிரேக்க சொல்லான ἀπόστολος (அப்போஸ்டொலொஸ்) என்னும் மூல சொல்லிலிருந்து வந்ததாகும்.. திருத்தூதர் என்னும் சொல் *சீடர்* (disciple) என்னும் சொல்லிலிருந்து வேறுபட்டதாகும்.  
"காலம் நிறைவேறிவிட்டது. இறையாட்சி நெருங்கி வந்துவிட்டது. மனம் மாறி நற்செய்தியை நம்புங்கள்" என்று இயேசு மக்களுக்கு நற்செய்தி அறிவித்தார் என்னும் தகவலை மாற்கு நற்செய்தியாளர் குறித்துள்ளார் (காண்க: மாற் 1:15). கடவுளின் ஆட்சியை அறிவித்த இயேசு தம்மோடு இருப்பதற்கும் தம் பெயரால் மக்களுக்கு நற்செய்தி அறிவிப்பதற்கும் பன்னிருவரைத் தேர்ந்தெடுத்தார் என்னும் தகவலை மத்தேயு, மாற்கு, லூக்கா ஆகிய நற்செய்தி ஆசிரியர்கள் தருகின்றனர் (காண்க: மத் 10:1-4; மாற் 3:13-19; லூக் 6:12-16).  
இவ்வாறு இயேசு தேர்ந்தெடுத்த பன்னிரு திருத்தூதர்களும் இயேசுவின் இறப்பு மற்றும் உயிர்த்தெழுதலுக்குப்பின் உலகெங்கும் சென்று "இயேசு உயிர்த்தெழுந்துவிட்டார்" என்பதற்குச் சாட்சிகளாய் விளங்கி நற்செய்தி அறிவித்தனர் என்னும் செய்தியைப் புதிய ஏற்பாட்டு நூலாகிய திருத்தூதர் பணிகள் என்னும் நூல் தருகிறது (காண்: திப 1:21-22).
# திருத்தூதர் (கிறித்தவம்)

## திருத்தூதர்களின் பெயர்கள்

மத்தேயு நற்செய்தி 10:2-4-இன் படி திருத்தூதர் பன்னிருவரின் பெயர்கள் பின்வரபேதுரு என்னும் சீமோன்,
- அந்திரேயா,
- செபதேயுவின் மகன் யாக்கோபு,
- யோவான்,
- பிலிப்பு,
- பர்த்தலமேயு,
- தோமா,
- மத்தேயு,
- அல்பேயுவின் மகன் யாக்கோபு,
- (யூதா) ததேயு,
- சீமோன்,
- இயேசுவைக் காட்டிக் கொடுத்த யூதாசு இஸ்காரியோத்து.  
இயேசுவை காட்டிக்கொடுத்த யூதாசு இஸ்காரியோத்துக்கு பதிலாக **மத்தியா** என்பவர் தேர்ந்தெடுக்கப்பட்டு, பன்னிரு திருத்தூதர்களுள் ஒருவராகச் சேர்த்துக்கொள்ளப்பட்டார் (காண்க: திப 1:15-26). பன்னிரு திருத்தூதர்கள் பட்டியலில் சேராதவராக இருந்தாலும், உயிர்த்தெழுந்த இயேசுவிடமிருந்து நேரடியான அழைப்புப் பெற்ற பவுலும் திருத்தூதர் என்றே அழைக்கப்படுகிறார். *பிற இனத்தவரின் திருத்தூதர்* (Apostle of the Gentiles) என்னும் சிறப்புப் பெயர் பவுலுக்கு உண்டு.
# திருத்தூதர் (கிறித்தவம்)

## திருத்தூதர்களின் மரணம்

கிறித்தவப் மரபுப்படி திருத்தூதர்களின் மரணம்:  
- பேதுரு என்னும் சீமோன், - தலைகீழாக சிலுவையில் அறையப்பட்டார் - கிபி 64.
- செபதேயுவின் மகன் யாக்கோபு - தலை கொய்யப்பட்டு இறந்தார் (கிபி 44) (மறைசாட்சியாக இறந்த முதல் திருத்தூதர்)
- செபதேயுவின் மகன் யோவான் - வயது முதிர்ந்து இறந்தார் (இயற்கை மரணம் எய்திய ஒரே திருத்தூதர்)
- அந்திரேயா - X-வடிவ சிலுவையில் அறையப்பட்டார்
- பிலிப்பு - சிலுவையில் அறையப்பட்டார் - கிபி 54.
- பர்த்தலமேயு, (நத்தானியேல்) - தோல் உரிக்கப்பட்டு, தலை வெட்டுண்டு இறந்தார்.
- மத்தேயு - கோடரியால் வெட்டுண்டு இறந்தார் - கிபி 60.
- தோமா, - ஈட்டியால் குத்தப்பட்டு இறந்தார் - கிபி 72.
- அல்பேயுவின் மகன் யாக்கோபு - சிலுவையில் அறையப்பட்டு, கல்லாலும், தடியாலும் அடியுண்டு மரித்தார்
- யூதா ததேயு, - சிலுவையில் அறையப்பட்டார்
- தீவிரவாதியாய் இருந்த சீமோன் - சிலுவையில் அறையப்பட்டார் - கிபி 74.
- யூதாசு இஸ்காரியோத்து - தற்கொலை செய்து கொண்டார்  
யூதாசு இஸ்காரியோத்துக்கு பதிலாக தேர்ந்தெடுக்கப்பட்ட மத்தியா, கல்லால் அடிக்கப்பட்டு, தலை வெட்டுண்டு இறந்தார்.
# திருத்தூதர் (கிறித்தவம்)

## திருத்தூதர்களின் கல்லறைகள்

யூதாசு இஸ்காரியோத்தை தவிர்த்து திருத்தூதர் பதினொருவரில், எழுவரின் கல்லறைகள் மட்டுமே கண்டறியப்பட்டுள்ளன. அவை:
# லியுப்லியானா

**இலியுப்லியானா** (*Ljubljana*, , , ) நகரம் கிழக்கு ஐரோப்பிய நாடான சுலோவீனியாவின் தலைநகரமும் அந்நாட்டின் மிகப்பெரும் நகரமும் ஆகும். யூப்யானா மாநகராட்சியின் மையப்பகுதியாகவும் நாட்டின் மையபகுதியாகவும் விளங்குகிறது. சுமார் 800 ஆண்டுகள் பழமைவாய்ந்த இந்நகரின் மக்கள் தொகை 2,71,885 (2010 கணக்கெடுப்பு) ஆகும். வரலாறு முழுமையும், இதன் புவியியல் அமைப்பு காரணமாக செருமானிய மற்றும் உரோமானிய பண்பாடுகளின் கலவையான சுலோவீனிய பண்பாட்டுடன் விளங்குகிறது.
# தமிழ்நாடு பல் மருத்துவக் கல்லூரிகள்

தமிழ்நாட்டில் உடல்நலத்தில் பல் மற்றும் வாய் தொடர்பான நோய்கள் மற்றும் அவைகளுக்கான சிகிச்சை அளிக்கக் கூடிய **பல் மருத்துவக் கல்லூரிகள்**, இக்கல்வியில் இளம்நிலை மற்றும் முதுநிலைப் பட்டப்படிப்புகளை அளிக்கின்றன. இக்கல்லூரிகள் அரசுக் கல்லூரிகள், சுயநிதிக் கல்லூரிகள் என இரு வகையாக உள்ளன. இவை அனைத்தும் தமிழ்நாடு டாக்டர் எம்.ஜி.ஆர்.மருத்துவப் பல்கலைக்கழகத்துடன் இணைக்கப்பட்டு செயல்பட்டு வருகின்றன.  
சென்னையில் 100 மாணவர் சேர்க்கைக்கான இடங்களுடைய அரசு பல் மருத்துவக் கல்லூரி உள்ளது. நாமக்கல் மாவட்டத்திலுள்ள குமாரபாளையம், தக்கவாடி, இளையாம்பாளையம் ஆகிய ஊர்களிலும், திருநெல்வேலி மாவட்டத்திலுள்ள காவல்கிணறு, சென்னையிலுள்ள உத்தண்டி, குன்றத்தூர், வண்டலூர் ஆகிய இடங்களிலும், கோயம்புத்தூர் மாவட்டத்திலுள்ள கண்ணம்பாளையம், கணபதி ஆகிய இடங்களிலும், காஞ்சிபுரம் மாவட்டத்திலுள்ள மேல்மருவத்தூர், பாடூர், நாவலூர், சின்ன கோளம்பாக்கம் ஆகிய இடங்களிலும், திருச்சிராப்பள்ளி மாவட்டத்திலுள்ள நாகமங்கலம், மதுரை மாவட்டத்திலுள்ள மதுரை, கொடிக்குளம் ஆகிய இடங்களிலும், திருவள்ளூர் மாவட்டத்திலுள்ள பாண்டூர், கன்னியாகுமரி மாவட்டத்திலுள்ள பாடநிலம் எனுமிடத்திலுமாக மொத்தம் 18 சுயநிதிக்கல்லூரிகள் உள்ளன.இந்த சுயநிதிக் கல்லூரிகளில் 1520 மாணவர் சேர்க்கைக்கான இடங்கள் உள்ளன. இக்கல்லூரிகளில் அரசு கல்லூரியில் 100 இடங்கள் மற்றும் சுயநிதிக்கல்லூரி இடங்கள் 1520 என மொத்தம் 1620 மாணவர் சேர்க்கைக்கான இடங்கள் உள்ளன. இவை தவிர தமிழ்நாட்டிலுள்ள 6 நிகர்நிலைப் பல்கலைக்கழகங்களிலுள்ள பல் மருத்துவக் கல்லூரிகளில் 560 மாணவர் சேர்க்கைக்கான இடங்கள் உள்ளன. இதுபோல் சிதம்பரம் அண்ணாமலைப் பல்கலைக்கழகத்தில் ஒரு பல் மருத்துவக் கல்லூரி உள்ளது.
# இந்திய மருத்துவம் மற்றும் ஓமியோபதி மருத்துவக் கல்லூரிகள்

மனிதர்களுக்கான உடல் நலத்தில் நோய்கள் மற்றும் அவைகளுக்கான சிகிச்சை அளிக்கக் கூடிய இந்திய மருத்துவமுறைகள் பல உள்ளன. இந்த இந்திய மருத்துவ முறைகள் மற்றும் ஓமியோபதி மருத்துவ முறைகள் குறித்த கல்வியில் இளம்நிலை மற்றும் முதுநிலைப் பட்டப்படிப்புகளை அளிக்கும் கல்லூரிகள் **இந்திய மருத்துவம் மற்றும் ஓமியோபதி மருத்துவக் கல்லூரிகள்** என அழைக்கப்படுகின்றன.
# இந்திய மருத்துவம் மற்றும் ஓமியோபதி மருத்துவக் கல்லூரிகள்

## இளம்நிலைப் பட்டப்படிப்புகள்

இந்திய மருத்துவம் மற்றும் ஓமியோபதி மருத்துவத்தில் உள்ள இளம்நிலைப் பட்டப்படிப்புகள் குறித்த விபரங்கள்  
1. சித்த மருத்துவ அறிஞர் (இளம்நிலை சித்த மருத்துவம் மற்றும் அறுவை சிகிச்சை) (ஆங்கிலம்: Bachelour of Siddha Medicine and Surgery)
1. ஆயுர்வேதாச்சார்யா (இளம்நிலை ஆயுர்வேத மருத்துவம் மற்றும் அறுவை சிகிச்சை) (ஆங்கிலம்: Bachelour of Ayurvedic Medicine and Surgery)
1. காமில்-ஈ-டிப்-ஓ-ஜாரகட் (இளம்நிலை யுனானி மருத்துவம் மற்றும் அறுவை சிகிச்சை) (ஆங்கிலம்: Bachelour of Unani Medicine and Surgery)
1. இளம்நிலை ஓமியோபதி மருத்துவம் மற்றும் அறுவை சிகிச்சை (ஆங்கிலம்: Bachelour of Unani Medicine and Surgery)
1. இளம்நிலை இயற்கை மருத்துவம் மற்றும் யோகா அறிவியல் (ஆங்கிலம்: Bachelour of Naturopathy and Yogic Sciences)
# இந்திய மருத்துவம் மற்றும் ஓமியோபதி மருத்துவக் கல்லூரிகள்

## முதுநிலைப் பட்டப்படிப்புகள்

இந்திய மருத்துவத்தில் சித்த மருத்துவப் பிரிவில் உள்ள முதுநிலைப் பட்டப்படிப்புகள் குறித்த விபரங்கள்  
- சித்தா மருத்துவம்
- சித்தா குணபாடம்
- சித்தா சிறப்பு மருத்துவம்
- சித்தா குழந்தை மருத்துவம்
- சித்தா நோய்நாடல்
- சித்தா நஞ்சு நூலும் மருத்துவ நூலும்
# சலங்கை

**சலங்கை அல்லது சதங்கை** *(Chilanka or Silangai)* என்பது காலில் அணியப்படும் ஓர் அணிகலனாகும். இந்தி, உருது மொழிகளில் இதை குங்ரு என்றும் கூங்ரு அல்லது கூங்கர் என்று அசாமிய மொழியிலும் அழைக்கின்றனர். ஒரு உலோகத்தின் பல உலோக மணிகள் ஒன்றாக கட்டப்பட்டு சலங்கைகள் உருவாக்கப்படுகின்றன. நடனக் கலைஞர்களின் கணுக்காலில் ஓர் இசைக் கொலுசாக சலங்கை கட்டப்படுகிறது . சலங்கை எழுப்பும் ஒலிகள் அவற்றின் உலோகக் கலவை மற்றும் அளவைப் பொறுத்து சுருதிகளில் பெரிதும் வேறுபடுகின்றன. நடனத்தின் தாள அம்சங்களை வெளிப்படுத்தவும் சிக்கலான அடிச்சுவடுகளை பார்வையாளர்கள் கேட்டு இரசிக்கவும் சலங்கை உதவுகிறது. சலங்கைகள் கணுக்காலுக்கு மேலே அணியப்பட்டு பக்கவாட்டு கால் முட்டி மற்றும் இடைநிலை கால்முட்டியை அலங்கரிக்கின்றன. பொதுவாக 50 முதல் 200 எண்ணிக்கைக்கும் மேலான மணிகள் சலங்கைகளில் கட்டப்பட்டிருக்கும். சிறு நடனக் கலைஞர்கள் 50 மணி கொண்ட சலங்கையுடன் தங்களது நடனத்தை தொடங்குவர். நடனத்தில் பயிற்சியும் நிபுணத்துவமும் அதிகரிக்க அதிகரிக்க அவர்கள் அணியும் சலங்கையிலும் மணிகளின் எண்ணிக்கை அதிகரிக்கும். பரதநாட்டியம், குச்சுப்புடி, கதக், ஒடிசி முதலான இந்திய நடன்ங்களை ஆடும் போது நடனக் கலைஞர்கள் தங்கள் காலில் சலங்கை அணிவர்.  
குங்ரு வதன் என்பது வி. அனுராதா சிங் என்ற புகழ்பெற்ற கதக் நடனக் கலைஞர் உருவாக்கிய அழகியலான இசை வடிவமாகும். சலங்கையிலுள்ள மணிகளே இந்த இசை வடிவத்திற்கான இசை கருவிகளாகும். நடனம் அனுமதிக்கப்படாத பல விழாக்களில் அனுராதா சிங் இவ்விசையை பயன்படுத்தியிருக்கிறார், பாதங்களின் அசைவு மட்டுமே குங்ரு வதன் இசையின் மையப்பொருளாகும். ஒரே இடத்தில் 100 நிமிடங்களுக்கும் மேலாக இவ்விசை நிகழ்த்தப்படுகிறது.
# நகம்வெட்டி

**நகம்வெட்டி** அல்லது **நகவெட்டி** என்பது மனிதர்களின் விரல் நகம் மற்றும் விலங்குகளின் உகிர் நகங்களை வெட்டுவதற்குப் பயன்படும் கைக் கருவி ஆகும்.
# நகம்வெட்டி

## வடிவமைப்பு

நகம்வெட்டிகள் பொதுவாக உலோகங்களால் ஆக்கப்படும். குறடு வகை, நெம்புகோல் வகை என இரண்டு வகைகளில் காணப்படும்.
# கம்பம் பள்ளத்தாக்கு

**கம்பம் பள்ளத்தாக்கு** தமிழ்நாட்டின் தேனி மாவட்டத்தில் உள்ள மேற்குத்தொடர்ச்சி மலைகளுக்கு இடைப்பட்ட பள்ளத்தாக்குப் பகுதியாகும். மேற்கே ஏலமலையையும் கிழக்கே வருசநாட்டுக் குன்றுகளையும் தெற்கே சுருளி மலையையும் கொண்டு இப்பள்ளத்தாக்கு விளங்குகிறது. வைகையாற்றின் துணையாறான முல்லையாறு (முல்லைப்பெரியாறு) இப்பள்ளத்தாக்கை வளப்படுத்துகிறது. தேனி, கம்பம், கமயகவுண்டன் பட்டி, உத்தமபாளையம், சின்னமனூர், கூடலூர் ஆகியன இப்பள்ளத்தாக்கில் உள்ள முதன்மையான நகரங்களாகும். இப்பள்ளத்தாக்கில் ஆண்டுதோறும் இருபோக நெற்சாகுபடி நடைபெறுகிறது. திராட்சை, தென்னை, வாழை ஆகியவையும் பரவலாகப் பயிரிடப்பட்டுள்ளன. இப்பள்ளத்தாக்கில் உள்ள கமயகவுண்டன் பட்டி, ஓடைப்பட்டி, சுருளிப்பட்டி, கூடலூர் முதலான ஊர்கள் கறுப்புத்திராட்சை உற்பத்திக்குப் பெயர்பெற்றவையாகும்.
# கம்பம் பள்ளத்தாக்கு

## மக்கள் வகைப்பாடு

இப்பகுதியில் பெரும்பான்மையாக இந்து மதத்தை பின்பற்றுகிறார்கள். இவ்வூரில் கன்னடம் மொழி பேசும் ஒக்கலிக கவுடர், தொட்டிய நாயக்கர் , கப்பிலியர் அதிக அளவில் இருந்தனர்.
# வேதாளை

**வேதாளை** இந்தியாவின் தமிழ்நாடு மாநிலத்தில் இராமநாதபுரம் மாவட்டத்தில் கிழக்கு பகுதியில் அமைந்துள்ள கிராமம் ஆகும் .
# வேதாளை

## புவியியல் அமைப்பு

இவ்வூரின் வடக்கே பாக் நீரிணையும் தெற்கே மன்னார் வளைகுடாவும் கடல் எல்லைகளாக அமைந்துள்ளன. மேற்கே சுந்தரமுடையான் கிராமமும் கிழக்கே மரைக்காயர்பட்டினமும் அமைந்துள்ளது. சுமார் 20 சகிமீ பரப்பளவில் அமைந்துள்ள இவ்வூர் 9.26 டிகிரி அச்ச ரேகை மற்றும் 79.11 டிகிரி தீர்க்க ரேகையில் அமைந்துள்ளது. தெற்கே மன்னார் வளைகுடா கடற்பகுதியில் சுமார் இரண்டு கிலோ மீட்டர் தொலைவில் முசல் தீவு காணப்படுகிறது. இப்பகுதி அரிய கடல் உயிரினங்களை கொண்டுள்ளது ஆகவே மத்திய அரசால் இப்பகுதி கண்காணிக்கப்படுகிறது.
# வேதாளை

## வரலாறு

இவ்வூர் சடைக்கண் சேதுபதி என்று அழைக்கப்படும் உடையன் ரகுநாத சேதுபதி எனும் மன்னரால் அறியப்பட்டுள்ளது. உலக பிரசித்தி பெற்ற சிவா ஆலயத்தில் வேதங்கள் ஓதப்படுவதால் வேத ஓதல் என்னும் பெயர் மருவி மருவி ”வேதாளை” ஆனது எனவும் கூறுவர் அதனை தொடர்ந்து போர்த்துக்கீசியரின் காலத்தில் இப்பகுதியில் போர்கள் நடந்த்தது பற்றிய குறிப்புகள் அந்நாட்டு வரலாற்று ஆய்வாளர்களால் எழுதப்பட்டு பாதுகாக்கப்பட்டுள்ளன. மொகலாயர்கள்-போர்த்துக்கீசியர்கள் இடையே போர், கிபி1621களில் போர்த்துக்கீசியர்-இலங்கையின் யாழ்ப்பாணத்தை ஆண்டு வந்த சங்கிலி மன்னனுக்கும் இடையே போரில் மன்னன் தோல்வி, கேரளாவின் மாப்பிள்ளைமார்கள்-போர்த்துக்கீசியரிடையே நடந்த போர் முக்கியத்துவம் வாய்ந்த்தவை. வேதாளையின் மேற்கே அமைந்த்துள்ள மீசான்கற்கள் இதற்கு ஆதாரமாக விளங்குகின்றன இதில் இருந்தே கிபி1600களில் மக்கள் இங்கே வாழ்ந்தார்கள் என அறிந்து கொள்ளலாம்.
# வேதாளை

## மக்கள்

இப்பகுதியில் 8000க்கும் மேற்பட்ட மக்கள் வசிக்கின்றனர். பெரும்பாலான மக்கள் இந்துக்கள். இப்பகுதியில் மக்களின் வருகை கிபி1600களில் நிகழ்ந்த்துள்ளது பெரும்பாலும் கடல் வழி குடியேற்றங்களே நிகழ்ந்த்துள்ளது புதுமடம், இருமேனி, பெரியப்பட்டினம், பிரப்பன்வலசை, மண்டபம் உள்ளிட்ட அருகாமையில் அமைந்த்துள்ள ஊர்களில் இருந்து முஸ்லீம்களும் இலங்கையில் இருந்தும் பெரும்பாலான மக்கள் அப்போதே குடியேறியுள்ளனர்.30 சதவீத அளவில் முஸ்லீம்கள் வசிக்கின்றனர்..
# வேதாளை

## தொழில்

ஆரம்ப காலத்தில் இருந்தே இப்பகுதியில் கடல் வழி வாணிபமும் ,மீன்பிடி தொழிலும் முக்கியத்துவம் பெற்றவை. இலங்கைக்கு இங்கிருந்து பல குடும்பங்கள் வாணிபம் மூலமாக இடம்பெயர்ந்த்தும், இங்கே குடியேறியும் உள்ளன. இது போலவே மலேசியாவிற்கும் இடம் பெயர்வு நிகழ்ந்த்துள்ளது. 1980க்கு பின்னர் இலங்கையில் ஏற்பட்ட இனக்கலவரங்கள் மூலமாக முற்றிலும் அடியோடு வாணிபம் பாதிக்கப்பட்டது.பின்னர் மீன் பிடி தொழில் நலிவடைந்து கிழக்காசிய நாடுகளுக்கும், பின்னர் வளைகுடா நாடுகளிலும் வேலை செய்து வருகிறார்க்ள். பாசி ஏற்றுமதி மீன்பிடி போன்ற பாரம்பரிய தொழில்களும் ஒரு சிலரால் செய்யப்பட்டு வருகின்றன.ஆனாலும் இன்றுவரை மீன்பிடித் தொழிலை சார்ந்து இங்கு பல குடும்பங்கள் வசிக்கின்றனர்.வலையர்வாடி பேருந்து நிறுத்தம் அருகில் மீன் சந்தை செயல்பட்டுவருகிறது.
# வேதாளை

## சிறப்புகள்

தேசிய நெடுஞ்சாலை 49ல் அமைந்துள்ள இப்பகுதியில் நூற்றாண்டு கால பாரம்பரியமிக்க வடக்கு பகுதியில் அமைந்துள்ள உலக பிரசித்தி பெற்ற சிவன் ஆலயம், விநாயகர் கோவில்,புண்ணிய தீர்த்த குளம் மற்றும் தெற்கு பகுதியில் ஒரு தீர்த்த குளமும் இடயர்வலசை அருள்மிகு ஸ்ரீ சக்தி வடிவேல் முருகன் ஆலய பங்குனி உத்திர திருவிழா, கூட்டச்சாலை அருள்மிகு ஸ்ரீ நாகநாதர் ஆலயம் வைகாசி விசாகம், விநாயகர் சதுர்த்தி திருவிழா சிறப்பு பெற்றதாகும். இது தவிர இஸ்லாமிய பெருநாள்களும், இந்து பண்டிகைகளும் இதன் சிறப்பாகும்.
# வேதாளை

## கல்வி நிலையங்கள்

இப்பகுதியின் ஆரம்ப காலங்களில் இடையர்வலசையில் அரசு ஆரம்ப பள்ளியும்,மேற்கு தெருவில் அரசு தொடக்கப்பள்ளியும் உள்ளது.பின்னர் உயர்நிலை பள்ளி ஆரம்பிக்கப்பட்டு பல்வேறு இடையூறுகள்ளுக்குப்பிறகு அப்போதைய பெற்றோர் ஆசிரியர் கழகம், மூன்று தெரு ஜமா அத்தார்கள் மற்றும் இந்து சகோதரர்களின் முயற்சியால் 2006ம் ஆண்டு மேல்நிலையாக்கப்பட்டது. வடக்குத்தெரு ஜமாத், மற்றும் மேற்கு தெரு ஜமா அத் நிர்வாக நிலங்களில் பள்ளி அமைந்த்துள்ளது. இது தவிர குஞ்சார் வலசை துவக்க பள்ளியும், அல் அமீன், ராஜா இடைநிலைபள்ளி, குழந்தையேசு பள்ளி போன்ற தனியார் பள்ளிகளும் அமைந்த்துள்ளன.
# வேதாளை

## கிராமங்கள்

வேதாளை ஊராட்சியில் 65 சதவிகித மக்கள் இந்துக்களும், 30 சதவிகித மக்கள் முஸ்லீம்களும் 0.1சதவிகித மக்கள் கிறிஸ்தவர்களும் வசிக்கின்றனர். ***இந்துக்கள்*** குஞ்சார்வலசை, நடுமனைக்காடு, இடையர்வலசை, வலையர்வாடி, நாடார்குடியிருப்பு, ஆசாரி தெரு, அருப்புக்காடு, தென்கடற்கரை கூட்டச்சாலை வேலவன் குடியிருப்பு அம்பேத்கர் நகர் சமத்துவபுரம் ஆகிய கிராமத்திலும், இஸ்லாமியர்கள் ஹனபித்தெரு, வடக்குத்தெரு, தெற்குத்தெரு ஆகிய பகுதிகளிலும் வசிக்கின்றனர்.
# குறிஞ்சி ஆண்டவர் கோயில்

**குறிஞ்சி ஆண்டவர் கோவில்** இந்தியாவில் தமிழ்நாட்டின் கோடைமலையில் உள்ள ஒரு முருகன் கோவில். கொடைக்கானல் சுற்றுலா செல்வோருக்கு இதுவும் ஒரு முக்கிய உலாவிடமாக உள்ளது.  
கொடைக்கானல் பேருந்து நிலையத்திலிருந்து 4 கி.மீ (2.5 மை) தொலைவில் இந்தத் திருக்கோயில் அமைந்துள்ளது. 12 ஆண்டுகளுக்கு ஒருமுறையே பூக்கும் குறிஞ்சி மலர்கள் நிறைந்த பகுதியில் அமைந்துள்ளது. இக்கோவில் முருகன் திருவுரு ஸ்ரீகுறிஞ்சி ஈசுவரன் என அழைக்கப்படுகிறது. 1936ஆம் ஆண்டில் லீலாவதி என்ற ஐரோப்பிய அம்மையாரால் கட்டப்பட்டது. இவர் இலங்கையில் இருந்தபோது இந்து சமயத்திற்கு மதம் மாறி பொன்னம்பல இராமநாதன் என்ற தமிழரை மணம் புரிந்தவர். எனவே இவரை லேடி இராமநாதன் என்போரும் உண்டு. இவரது மகளின் வளர்ப்புப் பெண்ணான பத்மினி என்கிற தேவி பிரசாத் பாஸ்கரனும் அவரது கணவர் பாஸ்கரனும் பின்னர் பழனி அருள்மிகு தண்டாயுதபாணி சுவாமி திருக்கோயில் நிர்வாகத்திற்கு இந்தக் கோயிலை கொடுத்துள்ளனர்.
# அக்சாய் சின்

**அக்சாய் சின்** (*Aksai Chin*) என்பது இந்தியாவின் லடாக் ஒன்றியப் பகுதியின் வடமேற்கில் உள்ள நிலப்பகுதியாகும். இப்பகுதி யாருக்கு சொந்தம் என்பதில் பல ஆண்டுகளாக சர்ச்சை உள்ளது. இந்தியாவினால் உரிமை கோரப்படும் இதனை இப்பகுதி தற்சமயம் சீனக் கட்டுப்பாட்டில் உள்ளது. மிகக் குறைவான மக்களே வசிக்கும் இந்தப் பகுதி 1947-இல் சம்மு காசுமீர் இந்தியாவுடன் இணைந்த போது, அதிகாரப்பூர்வமாக இந்தியவுடன் இணைந்தது. ஆனால் இந்திய-சீன எல்லைக் கோடான மக்மோகன் கோட்டினை சீனா ஏற்றுக் கொள்ளவில்லை. அக்சாய் சின்னை தனக்கு சொந்தமான பகுதியாகவே கருதியது. எல்லைத் தகராறு பெரிதாகி 1962ல் இந்திய சீனப் போராக வெடித்தது. இதில் சீனா வெற்றி பெற்ற பின்னர் இப்பகுதி முழுவதும் சீன அரசின் கட்டுப்பாட்டில் வந்து விட்டது. தற்போது இதன் வழியாக சீனாவின் சிஞ்சியாங் மாகாணத்தையும் திபெத்தையும் இணைக்கும் சாலையைச் சீன அரசு அமைத்துள்ளது.
# மிர்சாபூர்

**மிர்சாபூர்** இந்தியாவின் உத்தரப்பிரதேச மாநிலத்தில் கங்கைக் கரையில் அமைந்துள்ள தொழில் நகரமாகும். அலகாபாத் நகரின் வழியாகச் செல்வதாக, இந்திய மக்களால் பரவலாக நம்பப்படும் இந்திய நேர வலயக்கோடு உண்மையில் அதன் அதன் அருகே அமைந்துள்ள இந்நகரின் வழியாகவே செல்கிறது. இது மிர்சாபூர் மாவட்டத்தின் நிர்வாகத் தலைமையிடம் ஆகும்.  
இது அலகாபாத்திற்கு கிழக்கே 84 கி.மீ. தொலைவிலும், புதுதில்லி மற்றும் கொல்கத்தாவிலிருந்து 650 கி.மீ. தொலைவிலும், வாரணாசியிலிருந்து 59 கி.மீ. தொலைவிலும் உள்ளது.
# வடகிழக்கு இந்தியா

வின் ஏழு சகோதரி மாநிலங்கள்]]
கீழ் அமைந்த வடகிழக்கு இந்தியாவின் தன்னாட்சிப் பகுதிகள்]]  
**ஏழு சகோதரி மாநிலங்கள்** அல்லது **வடகிழக்கு இந்தியா** (*Seven Sister States*) என்பது இந்தியாவின் வடகிழக்கில் உள்ள எட்டு சிறிய மாநிலங்களைக் குறிக்கும். அவையாவன: அருணாசலப் பிரதேசம், அசாம், நாகாலாந்து, மிசோரம், மணிப்பூர், மேகாலயா, சிக்கிம் மற்றும் திரிபுரா. இந்தியாவின் மக்கள்தொகையில் 3.8% இங்கு வசிக்கின்றனர். பிற மாநிலங்களில் ஒப்பிடும் போது வடகிழக்கு மாநிலங்கள் அரசு பேருந்துகள், தொழில்சாலைகள் ஆகியவை குறைந்த அளவே உள்ளன. அருணாசலப் பிரதேசம், நாகாலாந்து, மிசோரம், மணிப்பூர், மேகாலயா, சிக்கிம் மற்றும் திரிபுரா ஆகியவை வளர்ச்சியில் பின்தங்கிய மாநிலங்கள். அசாம் மாநிலம் மட்டும் வளர்ச்சியில் சற்று உயர்ந்தவை.  
பண்பாடு, சமூக மற்றும் அரசியல் தளங்களில் இப்பதம் பொதுவாகப் பயன்படுத்தப்படுகிறது. இவ்வேழு மாநிலங்களும் “**வட கிழக்கு மாநிலங்கள்**” என்றும் கூட்டாக வழங்கப்படுகின்றன.
# வடகிழக்கு இந்தியா

## வடகிழக்கு இந்திய மாநிலங்களின் உருவாக்கம்

தற்கால வடகிழக்கு இந்தியவை ஆண்ட அகோம் பேரரசு மற்றும் மணிப்பூர் இராச்சியங்களை, 19ஆம் நூற்றாண்டின் துவக்கத்தில் பர்மியர்கள் கைப்பற்றினர். பின்னர் 1824 – 1826ல் நடைபெற்ற முதலாம் ஆங்கிலேய-பர்மியப் போரில், பிரித்தானிய இந்தியா ஆட்சியாளர்கள் பர்மியர்களை வென்று, வடகிழக்கு இந்தியா முழுவதும் பிரித்தானிய இந்தியாவில் இணைத்தனர்.
வடகிழக்கு இந்தியப் பகுதிகள் 1826 முதல் 1905 முடிய வங்காள மாகாணத்திலும், 1905ல் வங்காளப் பிரிவினைக்குப் பின்னர் 1905 முதல் 1912 முடிய கிழக்கு வங்காளம் மற்றும் அசாம் மாகாணத்திலும் இருந்தது. பின்னர் 1912 முதல் புதிய அசாம் மாகாண நிர்வாகத்தின் கீழ் வடகிழக்கு இந்தியப் பிரதேசங்கள் வந்தன.  
1947ல் இந்தியப் பிரிவினைக்குப் பின்னர் உருவான இந்திய ஒன்றியத்தின் அசாம் மாகாணத்தில், மணிப்பூர் இராச்சியம் மற்றும் திரிபுரா இராச்சியம் போன்ற சுதேச சமஸ்தானங்கள் இணைக்கப்பட்டது.  
அசாம் மாநிலத்திலிருந்த நாகாலாந்து 1963லும், மேகாலயா 1972லும், அருணாச்சலப் பிரதேசம் 1975லும், மிசோரம் 1987லும் புதிய மாநிலங்களாக அமைக்கப்பட்டது.
மணிப்பூர் மற்றும் மேகாலயாப் பகுதிகள் மாநில அங்கீகாரம் பெறும் வரை, 1956 முதல் 1972 முடிய இந்திய ஒன்றியப் பகுதிகளாக செயல்பட்டது.  
தனி நாடாக இருந்த சிக்கிம் பாதுகாப்பு காரணங்களால் 1975ம் ஆண்டில் இந்தியாவுடன் இணைந்தது. 2002ல் வடகிழக்கு மண்டலக் குழுவில் சிக்கிம் எட்டாவது உறுப்பினராகச் சேர்க்கப்பட்டது.  
பிரித்தானிய இந்திய அரசில் அசாம் மாகாணத்தின் தலைநகராக சில்லாங் நகரம் விளங்கியது. பின் சில்லாங் நகரம் 1972ல் மேகாலயா மாநிலத்தின் தலைநகரானாது. அசாம் மாநிலத்தின் தலைநகராக குவகாத்தி நகர்புறத்தில் அமைந்த திஸ்பூர் தலைநகரானது.  
| மாநிலம் | வரலாற்றுப் பெயர் | தலைநகரம் | மாநிலத் தகுதி |  |
| --- | --- | --- | --- | --- |
| அருணாச்சலப் பிரதேசம் | நேபா | இட்டாநகர் | 1987 (1956 முதல் 1987 முடிய இந்தியாவின் ஒன்றியப் பகுதியில்) |  |
| அசாம் | பிராக்ஜோதிஷ்புரம்'' | திஸ்பூர் | 1947 |  |
| மணிப்பூர் | *கங்கெலய்பாக்* | இம்பால் | 1972 (1956 முதல் 1972 முடிய இந்தியாவின் ஒன்றியப் பகுதியில்) |  |
| மேகாலயா | சில்லாங் | 1972 |  |  |
| மிசோரம் | *லுசாய்* | அய்சால் | 1987 (1956 முதல் 1987 முடிய இந்தியாவின் ஒன்றியப் பகுதியில்) |  |
| நாகாலாந்து | கோகிமா | 1963 |  |  |
| சிக்கிம் | கேங்டாக் | 1975 |  |  |
| திரிபுரா | *திப்பெரா* | அகர்தலா | 1972 (1956 முதல் 1972 முடிய இந்தியாவின் ஒன்றியப் பகுதியில்) | } |
# வடகிழக்கு இந்தியா

## இதனையும் காண்க

- வடகிழக்கு மண்டலக் குழு
- அசாம் மாகாணம்
- வடகிழக்கு ஜனநாயகக் கூட்டணி
# விழிகட் பேதைப் பெருங்கண்ணனார்

விழிக்கட் பேதைப் பெருங்கண்ணனார் சங்ககாலப் புலவர்களில் ஒருவர். நற்றிணை 242 எண் கொண்ட ஒரே ஒரு பாடல் மட்டும் இவரது பாடலாகச் சங்கநூல் தொகுப்பில் காணக் கிடக்கிறது. அது சொல்லும் செய்தி வருமாறு:  
கார்காலம் வந்ததும் திரும்புவேன் என்று தன் காதலிக்கு வாக்களித்த தலைவன் தன் வாக்குத் தவறாமல் திரும்ப எண்ணித் தன் தேரை இல்லம் நோக்கித் திருப்புமாறு தன் தேர்ப்பாகனிடம் சொல்கிறான்.  
பிடவம் - இலையே இல்லாமல் உதிர்ந்து பூத்திருக்கிறது.  
தளவம் - புதரில் படர்ந்து பூத்துக் கிடக்கிறது.  
கொன்றை - பொன் போலப் பூத்திருக்கிறது.  
காயா - சின்னக் கிளைகளில் பூத்திருக்கிறது.  
கார்காலம் வந்துவிட்டது.  
நம் தேரைக் கண்டு, அதோ பார், பெண்மான் களர்நிலத்தில் ஓடிவிட அதன் ஆண்மான் அதனைத் தேடிக்கொண்டிருக்கிறது.
# வில்லக விரலினார்

**வில்லக விரலினார்** சங்ககாலப் புலவர்களில் ஒருவர். குறுந்தொகை 370 எண் கொண்ட ஒரே ஒரு பாடல் இவரது பாடலாகச் சங்கநூல் தொகுப்பில் இடம்பெற்றுள்ளது.  
வில்லைப் பிடித்திருக்கும் விரல் போல் தலைவன் தலைவியைப் பிடித்துத் தழுவிக்கொண்டிருக்கிறான் என்று இவர் குறிப்பிடும்போது 'வில்லக விரல்' என்னும் தொடரைக் கையாளுகிறார். அதனால் இப்புலவரை வில்லக விரலினார் என்று பெயர் சூட்டி அழைக்கலாயினர்.
# வில்லக விரலினார்

## பாடல் சொல்லும் செய்தி

வில்லைப் பிடிக்கும்போது ஒரு கை வில்லின் வளைவைப் பற்றியிருக்கும். அதுபோல அவன் அவளை வளைக்கிறானாம். மற்றொரு கை நாணைப் பற்றியிருக்கும். அதுபோல அவன் அவளது உணர்ச்சி நரம்புகளை இழுக்கிறானாம். - இது அவனோடு அமர்ந்திருக்கும் காலத்தில் இருமருங்கிலும் நிகழ்ந்தது.  
அவன் நெஞ்சைத் தழுவிக்கொண்டிருக்கும்போது இந்த இரு நிலைகளும் ஒன்றாகி இன்பம் என்னும் ஒரே பிடிப்பு மறுங்கில் கிடக்கிறாளாம். - தலைவி சொல்கிறாள்.  
:வேறு பார்வை - பரத்தை சொல்கிறாள்.
தலைவன் தன் மனையில் இருக்கும்போது அவன் தன் மனைவியையும், பரத்தையாகிய தன்னையும் வில்லைப் பற்றியிருக்கும் இரு கை போலப்பற்றி நிற்கிறானாம்.  
தன் வீட்டுக்கு வந்ததும் மனைவியை மறந்து தன்னையே பற்றிநிற்கிறானாம்.
# விரியூர் நக்கனார்

**விரியூர் நக்கனார்** சங்ககாலப் புலவர்களில் ஒருவர். புறநானூறு 332 எண் கொண்ட ஒரே ஒரு பாடல் மட்டும் இவரது பாடலாகச் (திணை - வாகை; துறை - மூதின்முல்லை) சங்கநூல் தொகுப்பில் இடம்பெற்றுள்ளது.
# விரியூர் நக்கனார்

## பாடல் சொல்லும் செய்தி

மூதில் மகன் ஒருவனின் வேல் எப்படிப்பட்டது என்பதைக் கூறிப் புலவர் அம்மகனின் பெருமையைப் புலப்படுத்துகிறார்.  
இந்த மறவன் நெடுந்தகையின் வேல் பிறரது வேல் போன்றது அன்று.  
தெருப்புழுதி படிந்து அவனது வீட்டுக் கூரையில் சார்த்தப்பட்டுக் கிடக்கினும் கிடக்கும்.  
மாலை சூட்டப்பட்டு, மங்கல மகளிர் சூழ்ந்துவர, இரும்பை மரத்தில் செய்த யாழிசை ததும்ப, தெருவில் ஊர்வலம் வரினும் வரும்.  
விழாக் கொண்டாடி தெளிந்த நீரில் நீராட்டப்படினும் படும்.  
வேந்தர் எதிர்த்துத் தாக்கும் போரில் அவரது களிற்று முகத்தில் பாயவும் செய்யும்.
# பூப்பந்தாட்டம்

**பூப்பந்தாட்டம்** (*Ball Badminton*) என்பது கம்பளி நூலால் ஆன பந்தைக் கொண்டு ஆடும் ஒரு ஆட்டமாகும். இது இந்தியாவில் உருவான ஒரு மட்டைப் பந்து விளையாட்டு. 1856ஆம் ஆண்டில் தஞ்சாவூர் அரச குடும்பத்தினர் விளையாடியதாகத் தெரிகிறது. பெரும்பாலும் வெளிப்புறத்திலேயே விளையாடப்பட்டு வந்தது. மிக அண்மையில் உள்ளரங்குகளில் விளையாடத் துவங்கியுள்ளனர். தமிழ்நாடு, புதுச்சேரி. ஆந்திரா, கர்நாடக மாநிலங்களில் புகழ்பெற்று விளங்குகிறது.
# பூப்பந்தாட்டம்

## ஆடுகளம்

பூப்பந்துக்கான ஆடுகளம் ஒரு செவ்வக வடிவ அமைப்பைக்கொண்டது. இதன் நீளம் 24 மீட்டர். அகலம் 12 மீட்டர். மையக் கோட்டிலிருந்து இரண்டு பக்கங்களிலும் 1 மீட்டருக்கு இரண்டு கோடுகள் குறிக்கப்பட வேண்டும். இதற்குப் பொது இடம் என்று பெயர். தரையில் இருந்து வலையின் உயரம் நடுவில் 6 அடி. கம்பங்களுக்கு அருகில் 6 அடி 1 அங்குலம்.
# பூப்பந்தாட்டம்

## பந்து

பந்தின் எடை 27 கிராம் முதல் 30 கிராம் வரை இருக்கலாம். பந்தின் விட்டம் 5 முதல் 5.5 அங்குலம் வரை இருக்கும்.
# பூப்பந்தாட்டம்

## ஆட்டக்காரர்கள்

இந்த ஆட்டத்திற்கு விளையாடும் ஆட்டக்காரர்கள் 5  
பேர். மாற்று ஆட்டக்காரர்களாக 5 பேர் இருப்பர்.
# பூப்பந்தாட்டம்

## வெற்றிப் புள்ளிகள்

ஒரு போட்டியில் வெற்றி பெற மூன்று ஆட்டங்களில் இரண்டு ஆட்டத்தில் வெற்றி பெற வேண்டும். ஒரு ஆட்டத்தின் வெற்றிக்கு 35 புள்ளிகளை எட்ட வேண்டும் (குறைந்த பட்சம் அணிகளுக்கும் இடையே இரு புள்ளிகள் வேறுபாடு வேண்டும்)
# விரிச்சியூர் நன்னாகனார்

**விரிச்சியூர் நன்னாகனார்** சங்ககாலப் புலவர்களில் ஒருவர். சங்கநூல் தொகுப்பில் அவரது பாடல் ஒன்றே ஒன்று உள்ளது. அது புறநானூறு 292 எண் கொண்ட பாடல். (திணை - வஞ்சி, துறை - பெருஞ்சோற்றுநிலை)
# விரிச்சியூர் நன்னாகனார்

## அது சொல்லும் செய்தி

போருக்குச் செல்வதற்கு ஊக்கம் தரும் வகையில் வெருஞ்சோற்று விருந்து வடைவீரர்களுக்கு அளிக்கப்படும். அப்போது நறவக் கள்ளும் வழங்கப்படும். போருக்குச் செல்லும் வேந்தனுக்கும் நறவம் வழங்கப்பட்டது. அதனை அவன் மற்றவர்களுக்கும் ஊற்றித் தந்தான். வீரன் ஒருவனுக்கும் நறவத்தை அரசன் ஊற்ற வந்தான். அப்போது அரசன் அவனை இன்ன நாளில் போருக்குச் செல்லவேண்டும் என முறை வமுத்துக் கொடுத்தான். அந்த முறைநாள் அவனுக்குப் பிடிக்கவிலை. அன்றே போருக்குச் செல்ல விரும்பினான். அதனால் அரசன் தந்த நறவத்தை வாங்க மறுத்துவிட்டான். எண்ணியது போலவே அன்றே போருக்குச் சென்று பகைவர் படையை முறியடித்தான்.
# மனிங்-டெவொன்சயர் அரசியல் சீர்திருத்தம்

**மனிங்-டெவொன்சயர் அரசியல் சீர்திருத்தம்** (*Manning-Devonshire Reforms*) என்பது இலங்கையில் 1924 முதல் 1931ம் ஆண்டு வரை வழக்கிலிருந்த அரசியலமைப்பு. பிரித்தானியரால் இலங்கையில் நடைமுறைப்படுத்தப்பட்ட நான்காவது அரசியலமைப்பும் இதுவே. 1921ம் ஆண்டு முதல் 1924ம் ஆண்டு வரை தற்காலிக மெனிங் அரசியலமைப்பு இலங்கையில் அமுலிலிருந்த காலத்தில் தேர்ந்தெடுக்கப்பட்ட பிரதிநிதிகள் தமது நலவுரிமைகளுக்காக குரல்கொடுத்ததன் விளைவாகவும் இலங்கையில் உருவாக்கப்பட்டிருந்த தேசிய காங்கிரசின் அழுத்தங்கள் காரணமாகவும் உள்நாட்டுப் பிரதிநிதிகளின் எண்ணிக்கையை அதிகரிக்கும் முகமாக இந்த அரசியலமைப்பு அமுல்படுத்தப்பட்டமை குறிப்பிடத்தக்கதாகும்.
# மனிங்-டெவொன்சயர் அரசியல் சீர்திருத்தம்

## சட்ட நிரூபண சபையின் கட்டமைப்பு

மனிங்-டெவொன்சயர் அரசியலமைப்பின் கீழ் சட்டநிரூபண சபை எண்ணிக்கை 49 ஆக அதிகரிக்கப்பட்டது. இதில் உத்தியோக சார்புள்ளோர் எண்ணிக்கை 12 ஆகும். அதேநேரம், உத்தியோக சார்பற்றோர் எண்ணிக்கை 37 ஆக உயர்த்தப்பட்டது.
# மனிங்-டெவொன்சயர் அரசியல் சீர்திருத்தம்

## சட்ட நிரூபண சபையின் கட்டமைப்பு

### உத்தியோக சார்புள்ளோர் 12

மனிங் - டெவொங்சாயர் அரசியலமைப்பின் கீழ் உத்தியோக சார்புள்ளோர் எண்ணிக்கை 12 ஆகக் குறைக்கப்பட்டது. இதில்  
**பதவிவழி காரணமாக 5**  
பிரித்தானிய அரசாங்கத்தின் ஊதியம் பெறும் பின்வருவோர் பதவிவழி காரணமாக சட்ட நிரூபண சபையில் அங்கத்துவம் பெற்றனர்.
- உயர் இராணுவ அதிகாரி
- குடியேற்ற நாட்டுக் காரியதரிசி
- சட்டத்துறை நாயகம்
- வரிக்கட்டுப்பாட்டாளர்
- பொருளாளர்  
**நியமன அதிகாரிகள் 7**  
சட்டநிரூபண சபையில் இடம்பெறக்கூடிய மீதமான ஏழு உத்தியோக சார்புள்ளோர்களும் தேசாதிபதியால் நியமிக்கப்பட்டனர். அச்சமயம் இலங்கையில் பணியாற்றி வந்த பிரித்தானிய அதிகாரிகளே இவ்வாறு நியமிக்கப்பட்டனர்.
# மனிங்-டெவொன்சயர் அரசியல் சீர்திருத்தம்

## சட்ட நிரூபண சபையின் கட்டமைப்பு

### உத்தியோக சார்பற்றோர் 37

மனிங்-டெவொங்சாயர் அரசியலமைப்புக்கு முன்னைய அரசியலமைப்புகளை விட முதல் தடவையாக உத்தியோகசார்பற்றோர் எண்ணிக்கை உத்தியோக சார்புள்ளோர் எண்ணிக்கையை விட 3 மடங்கு அதிகரிக்கப்பட்டது. இதில் மட்டுப்படுத்தப்பட்ட வாக்குரிமையின் கீழ் தெரிவுசெய்யப்பட்ட அங்கத்தவர் எண்ணிக்கை 29 ஆக இருந்தது. இதில் பதவிவழி காரணமான பிரதிநிதிகளுள் பிரதேச ரீதியாக 23 அங்கத்தவர்கள் தெரிவுசெய்யப்பட்டனர்  
**தெரிவுசெய்யப்பட்ட அங்கத்தவர் எண்ணிக்கை 29**  
**பிரதேச ரீதியாக 23**  
- மேல்மாகாணம் - 5
- மத்திய மாகாணம் - 2
- தென் மாகாணம் - 3
- வடமாகாணம் - 3
- வடமேல் மாகாணம் - 2
- கிழக்கு மாகாணம் - 2
- வடமத்திய மாகாணம் - 1
- ஊவா மாகாணம் - 1
- சப்ரகமுவ மாகாணம் - 2
- கொழும்பு நகரம் - 2  
**இனரீதியாக 6**  
இனரீதியாக 6 பேர் தெரிவு செய்யப்பட்டனர்
- நாட்டுப்புற ஐரோப்பியர் - 1
- நகர்ப்புற ஐரோப்பியர் - 1
- வர்த்தக ஐரோப்பியர் - 1
- பறங்கியர் - 2
- மேல்மாகாணத் தமிழர் - 1  
**நியமனமாக இடம் பெற்றோர் -08**  
- முஸ்லிம் - 3
- இந்தியர் - 2
- சிறப்பு - 3
# மனிங்-டெவொன்சயர் அரசியல் சீர்திருத்தம்

## முக்கிய அம்சங்கள்

- நிதித்துறையொன்று அமைக்கப்பட்டமை. இதன் மூலம் உத்தியோகசார்பற்ற அங்கத்தவர்கள் நிதித்துறையில் தாக்கம் செலுத்தக்கூடிய நிலை தோன்றியது
- 1824ல் மொத்தம் 204 996 பேர் மட்டுப்படுத்தப்பட்ட வாக்குரிமை பெற்றிருந்தனர்.
- *மெண்டிஸ், ஜீ. ஸி* - நம்முன்னோரளித்த அருஞ்செல்வம், முதலாம் பாகம், கொழும்பு அப்போதிக்கரீஸ் கம்பனி, 1969
- *புன்னியாமீன் பீ. எம்*., - வரலாறு ஆண்டு 11 கண்டி சிந்தனை வட்டம், 1998
# விட்டகுதிரையார்

**விட்டகுதிரையார்** சங்ககாலப் புலவர்களில் ஒருவர். சங்கநூல் தொகுதியில் இவரது பாடல் ஒன்றே ஒன்று உள்ளது. அது குறுந்தொகை 74 எண் கொண்ட பாடல் ஆகும்.  
இவர் பாடல் தொடரால் பெயர் பெற்ற புலவர் ஆவார். தமது பாடலில் 'விட்ட குதிரை' என்னும் அருமையான தொடரைக் கையாண்டுள்ளதால் இவருக்கு இந்தப் பெயர் சூட்டப்பட்டுள்ளது.
# விட்டகுதிரையார்

## பாடல் சொல்லும் செய்தி

- திணை - குறிஞ்சி
தோழி தலைவன் நிலையைக் கூறித் தலைவியை தலைவனுக்கு உடன்படுமாறு கூறும் செய்தியைக் கொண்டது இந்தப் பாடல்.  
:வளைத்த பிடியிலிருந்து விடுபட்ட மூங்கில் நிமிர்வது போல விட்ட குதிரை பாய்ந்தது. மூங்கிலை உடைய குன்ற நாடன் தலைவன். இந்தக் கருப்பொருள்களைக் கொண்டு படிப்போர் உணர்ந்துகொள்ளும் பொருள் தலைவனுக்குக் கட்டுப்பாடு இல்லை என்பது. (தலைவிக்குக் கட்டுப்பாடு உண்டு) இந்த நாடன்மேல் தலைவியாகிய கொடி படர்ந்தது. கட்டுக்காவலை உடைய தலைவி தன்மேல் படர்ந்ததை அறியாமல், கட்டுக்காவல் இல்லாத தலைவன் தலைவியின்மேல் சாய்ந்தான். (இது பண்டு நிகழ்ந்த ஒரு செயல். அந்தச் செயலை எண்ணி இன்று தலைவனுக்கு உடன்படு, என்று தலைவியை வற்புறுத்துகிறாள், தோழி.
*விட்ட குதிரை*
:கடிவாளத்தைக் கைவிட்ட குதிரை போலத் தலைவன் தலைவியின்பால் ஓடிவருகிறானாம். — இது பாடலைப் படிப்போர் புரிந்துகொள்ளும் உள்ளுறை  
*விசும்பு தோய் பசுங்கழை*
:(யானை) மூங்கிலை வளைத்துத் தின்றுவிட்டு அதனைக் கைவிட்டால் அது எப்படி விசும்பி நிமிருமோ அதுபோல விட்ட குதிரை பாய்ந்ததாம்.  
*வேனில் ஆனேறு*
:வேனில் காலத்தில் பொலிகடா பசுவின்மீது ஏறுவது போல அவன் என்மீது ஏறினான்.  
*யான் தற் படர்ந்தமை அறியான்*
:தலைவி என்னும் கொடி தலைவன் என்னும் கொம்பின்மீது ஏறிப் படர்ந்திருந்தது. (கொம்பு என்பது இங்கு ஆனேற்றுக் கொம்புக்கும் பொருந்தும்) கொம்பில் படர ஆடிக்கொண்டிருந்த கொடி ஆனேற்றுக்குத் தெரியவில்லை.  
*சாயினன்*
:அந்தக் கொடியின்மீது புரண்டு படுத்து இன்பம் கண்டது.
# மஹதி (பாடகி)

**மஹதி** (*Mahathi*, பிறப்பு: 10 பெப்ரவரி 1985) ஒரு கர்நாடக இசைக்கலைஞராவார். தமிழ், தெலுங்கு மொழித் திரைப்படங்களில் பின்னணி பாடும் பின்னணி பாடகியாவார்.
# மஹதி (பாடகி)

## குடும்பம்

மஹதி இசைக்கலைஞர்களின் குடும்பத்தைச் சேர்ந்தவர். இவரின் தந்தை திருவையாறு பி. சேகர் ஒரு பாடகரும், மங்களம்பள்ளி பாலமுரளிகிருஷ்ணாவின் சீடருமாவார். மஹதியின் தாயார் வசந்தி சேகர், புல்லாங்குழல் இசைக் கலைஞரும், டி. ஆர். மகாலிங்கம், என். இரமணி, கேசி ஆகியோரின் மாபெரும் சீடருமாவார். மஹதி, வயலின் கலைஞர் சங்கீதா கலாநிதி பழமனேரி சுவாமிநாத ஐயரின் கொள்ளுப் பேத்தி ஆவார்.
# மஹதி (பாடகி)

## பின்னணிப் பாடகியாக

2003 இல் ஹாரிஸ் ஜயராஜ் இசையமைத்த சாமி திரைப்படத்தில் பாடகர் ஹரிஹரனுடன் "அய்யய்யோ அய்யய்யோ புடிச்சிருக்கு" என்ற காதல் பாடலைப் பாடினார். இதுவே இவரது முதற் பாடலாகும். 2008 ஆம் ஆண்டு, "நெஞ்சே நெஞ்சே" திரைப்படத்தில் "நேரா வரட்டுமா" என்ற பாடலுக்காக சிறந்த பின்னணிப் பாடகிக்கான தமிழக அரசின் திரைப்பட விருது பெற்றார்.
# வான்மீகியார்

**வான்மீகியார்** சங்ககாலத் தமிழ்ப் புலவர். இவரது பாடல் சங்கநூல் தொகுப்பில் ஒன்றே ஒன்று உள்ளது. அது புறநானூறு 358.  
சமற்கிருதத்தில் இராமாயணம் எழுதிய வான்மீகி முனிவர் இவர் எனக் கொள்வாரும் உண்டு.  
தமிழ்ப்புலவர் வான்மீகியார் சொல்லும் செய்தி:  
- *பரிதி சூழ்ந்த இப் பயங்கெழு மாநிலம் ஒருபகல் எழுவர் எய்தி அற்றே*
உலகைச் சூரியன் சுற்றிவருகிறது என்று தமிழர்கள் எண்ணவில்லை. சூரியனை உலகம் சூழந்திருக்கிறது எனக் கண்டறிந்திருந்தனர். மாநிலமாகிய இந்த உலகம் முழுவதையும் ஒரே பகலில் ஏழுபேர் பெற்று ஆள்வது போல் உலக வாழ்க்கை நிலையில்லாத்து. எனவே ...
- உலக வாழ்க்கையையும், தவத்தையும் சீர்தூக்கிப் பார்த்தால் தவமே மேன்மையானது. காரணம் திருமகள் பற்று விட்ட தவசிகளைத் திருமகள் பற்றிக்கொள்கிறாள். பற்றுக் கொண்டவர்களைத் திருமகள் கைவிட்டுவிடுகிறாள். அதனால் காதலர்கள் (முதுமையில்) பற்றை விட்டு தவத்தை மேற்கொள்கின்றனர்.
# நீலப்பச்சைப்பாசியுண்ணி

**நீலப்பச்சைப்பாசியுண்ணி** அல்லது **நீபாவுண்ணி**, என அழைக்கப்படும் நுண்ணுயிர்த்தின்னிகள், பாக்டீரியாக்களின் கட்டுப்பாட்டில் உதவுவதுப்போல் பாக்டீரியாக்களில் ஒன்றான நீலப்பச்சைப்பாசியையும் உறிஞ்சி அவைகளை அழிக்கிறது. நீலப்பச்சைப்பாசி நீர்நிலைகளில் பெரும்பாலும் காணப்படும் பாசிவகைகளாகும்., நீபாவுண்ணிகளைக் கண்டறியும் வரை தீநுண்மத்தினால் ஒளிச்சேர்க்கை உயிர்களுக்கு நோய்தாக்கத்தினை அறிய இருந்தது உயர்த்தாவரங்களின் திசுக்களும் அதன் பிறகு கண்டறியப்பட்ட சிலப் பாசிகளுமாகும்.  
நீலப்பச்சைப்பாசி நீர்நிலைகளில் படர்ந்து பாசிபடர்ச்சியை உண்டுச்செய்து நீரை தூர்ந்துபோதல் நிலைக்கு கொண்டுசெல்கிறது. இந்நீலப்பச்சைப்பாசிகள் நீரிந்தரத்தில் பெரும் மாறுதல்களை ஏற்படுத்துகிறது. இதனால் அந்நீர்நிலையில் வாழும் பிற உயிர்களுக்கு உயிர்வளி கிடைக்காமல் செய்வதின் மூலம் அவைகளை அழிவிற்கு இட்டுச்செல்கிறது. இதனால் மிகப்பெறிய பொருள் இழப்பு மற்றும் சிக்கல்களை உருவாக்குகிறது. இதனைக் கட்டுப்படுத்தப்பட்ட இயற்கையின் படைப்பில் இந்நீபாவுண்ணிகள் பெரும்பங்காற்றுகிறது.
# நீலப்பச்சைப்பாசியுண்ணி

## வரலாறு

இதை 1963ம் ஆண்டு சாஃபர்மான் மற்றும் மாரிசு, அதாவது நுண்ணுயிர்த்தின்னியான பாக்டீரியாக்களை உறிஞ்சி வாழக்கூடியவற்றை கண்டறிந்து குறைந்தது 50 ஆண்டுகள் கழித்து இந்நீபாவுண்ணிகளைக் கண்டறிந்தனர். இதனை இவர்கள் இண்டியானா பல்கலைக்கழகத்தில் உள்ள கழிவுநீர் நிலைப்பித்தல் குளத்தில் கண்டறிந்தனர். இவர்கள் கண்டறிந்த முதல் நீபாவுண்ணி லிங்பயா, ப்லெக்டோனீமா, பார்மீடியத்தை ஆதார உயிரியாய்க் கொண்ட LPP என்னும் நீபாவுண்ணிகளாகும்.
# நீலப்பச்சைப்பாசியுண்ணி

## பெயர்க்காரணம்

இந்நீபாவுண்ணிகளின் பெயர்கள் அதனால் தாக்கப்படும் நீலப்பச்சைப்பாசிகளைக் கொண்டே அமைக்கப்படுகிறது. குறிப்பாக, இவைகள் லிங்பயா, ப்லெக்டோனீமா, பார்மீடியம் ஆகியவற்றைத் தாக்கக்கூடிய நீபாவுண்ணிகள் என்றால் அதற்கு முதல் ஆங்கில எழுத்தான LPP 1 என அழைக்கப்படுகிறது.
# நீலப்பச்சைப்பாசியுண்ணி

## வகைப்பாடு

இந்நீபாவுண்ணிகளில் அதன் ஆதாரவுயிரியைக் கொண்டு வகைப்படுத்தலே இன்றும் உள்ளது. மேலும், LPP இல் ஊனீர் வகைப்பாட்டின் மூலம் மேலும் LPP1, LPP2 மற்றும் பல கண்டறியப்பட்டுள்ளன. LPP குழுக்களைத் தவிர்த்து SM1, AS1, N1, C1, AR1 மற்றும் A1 என பல அறியப்பட்டுள்ளன. இவைகள் அனைத்தும் இதன் ஆதாரவுயிர்களைக் கொண்டே வகைப்படுத்தப்பட்டது.  
**(i) LPP குழு**  
| LPP-1 | கழிவுநீர் நிலைப்படுத்தல் குளம், இண்டியானா, அமெரிக்கா | லிங்பயா, ப்லெக்டோனிமா மற்றும் பார்மீடியம் |  |
| --- | --- | --- | --- |
| LPP-2 | கழிவுநீர் நிலைப்படுத்தல் குளம், இண்டியானா, அமெரிக்கா | ஊனீர் வகைப்பாட்டில் வேறு என அறியப்பட்டவை |  |
| LPP-3 | ருசியா | ஊனீர் வகைப்பாட்டில் வேறு என அறியப்பட்டவை |  |
| LPP-4 | பனாரசு இந்துப் பல்கலைக்கழகம், இந்தியா | ஊனீர் வகைப்பாட்டில் வேறு என அறியப்பட்டவை |  |
| LPP-5 | பனாரசு இந்துப் பல்கலைக்கழகம், இந்தியா | ஊனீர் வகைப்பாட்டில் வேறு என அறியப்பட்டவை |  |
| (ii) G-II குழு |  |  |  |
| நீண்ட வாலினையுடைய | கழிவுநீர், பனாரசு இந்துப் பல்கலைக்கழகம், இந்தியா | ப்லெக்டோனீமா போரியானம் |  |
| பெயரிடப்படவில்லை | நீரோடை, சப்பான் | ஆசிலட்டோரியா ப்ரின்சப்சு |  |
| D-1 | ச்காட்லாந்து | LPP-1 ஐப் போன்றே உள்ளவை |  |
| (iii) N- குழு |  |  |  |
| C-1 | கழிவுநீர், பனாரசு இந்துப் பல்கலைக்கழகம், இந்தியா | சிலிண்டிரோச்பெர்மம் சிற்றினம். |  |
| AR-1 | கழிவுநீர், பனாரசு இந்துப் பல்கலைக்கழகம், இந்தியா | அனபெனாப்சிச் சர்குலன்சு, ரபிடியாப்சிச் இண்டிகா |  |
| N-1 | கழிவுநீர், பனாரசு இந்துப் பல்கலைக்கழகம், இந்தியா | நாசுடாக் மச்கோரம் |  |
| (iv) SM-குழு |  |  |  |
| SM-1 | கழிவுநீர் நிலைப்படுத்தல் குளம், இண்டியானா, அமெரிக்கா | சினிகோகாகசு எலங்கேட்டசு, மைக்ரோசிச்டிச் ஆரோகினோசோ |  |
| SM-2 | நன்னீர் | சினிகோகாகசு எலங்கேட்டசு, மைக்ரோசிச்டிச் ஆரோகினோசோ |  |
| AS-1 | கழிவுநீர் | அனாசிச்டிச் நிடுலன்ச், சினிகாக்கசு சிடோரம் |  |
| AS-1 M | கழிவுநீர் | அனாசிச்டிச் நிடுலன்ச், சினிகாக்கசு சிடோரம் மற்றும் மை. ஆரோகினோசோ | } |
# நீலப்பச்சைப்பாசியுண்ணி

## வாழ்க்கைச் சக்கரம்

நீபாவுண்ணிகளின் வாழ்க்கை சுழற்சி T4, T2 ஆகிய பாவுண்ணிகளை ஒத்தே இருக்கின்றன. மேலும் இதில் அதிகம் அறியப்பட்டதும் ஆராயாப்பட்ட்தும் LLP 1 நீபாவுண்ணிகளே ஆகும். இவை நீலப்பச்சைப்பாசிகளின் மேல் ஒட்டி இதன் டி. என். ஏ வை கலத்திரவத்தில் உட்செலுத்துகிறது. இதன் உட்செலுத்தும் முறை இன்றும் அறியப்படாமல் இருக்கிறது. இம்மூலக்கூறை உட்செலுத்தியவுடன் இதன் பலுகிப்பெருகல் தொடங்குகிறது. ஆதாரவுயிரியின் கரு உடனே சிதைக்கப்படாமல் முதலில் உள்ள 50% காடியால் கரையக்கூடியப் பொருளாய் மாற்றி பின் 7வது மணிநேரத்தில் முழுவதுமாக கரைக்கிறது. கடைசியாய் முழுவுரு பெற்றவுடன் ஆதாரவுயிரியின் கலச்சுவரை சிதைத்து வெளியேறுகிறது.
# நீலப்பச்சைப்பாசியுண்ணி

## தோற்றம்

LPP குழுவைச்சேர்ந்த நீபாவுண்ணிகள் T3 மற்றும் T7 வடிவத்தில் ஒத்தும், அதன் தலைப்பாகம் ஐகோசாஈட்ரல் வடிவிலும் மற்றும் அதன் வால் பகுதி சில இடங்களில் நீண்டும் குறுகியும் காணப்படுகின்றன. இதன் அளவுகள் 20 லிருந்து 200&nbsp;nm வரைக் காணப்படுகின்றன. பெரும்பாலும் அறியப்பட்டதில் இவைகளுக்கு ஈரிழைமூலக்கூறுகளை அதிகம் பெற்றிருக்கின்றன.
# நீலப்பச்சைப்பாசியுண்ணி

## பயன்பாடு

இவை நீர்நிலைகளில் பாசிகளின் கட்டுப்பாட்டில் பெரும் பங்காற்றுகிறது. இவைகள் கட்டுப்படுவதால் இயற்கை சமநிலையில் காக்கப்படுகின்றன. இவைகளினால் பாசிபடற்சி கட்டுப்பாட்டிற்குள் கொண்டுவரப்பட்டு நீர்நிலைகளில் வாழும் பிறவுயிர்களான மீன், மெல்லுடலிகள், மற்றும் ஏனைய உயிர்வளித் தேவையான உயிர்கள் மீட்கப்படுகின்றன.
# பிரித்தானியர் ஆட்சியில் இலங்கையின் தொடர்பாடற் சேவைகள்

இலங்கையில் பிரித்தானியர் ஆட்சிக்காலத்தில் இலங்கையில் தொடர்பாடல் சேவைகள் விரிவுபடுத்தப்பட்ட ஒரு காலகட்டமாகக் கொள்ளலாம். பிரித்தானியர்களினால் தொடர்பாடல் சேவைகளில் முதல்கட்டமாக தபால் சேவை ஆரம்பமும், விரிவாக்கமும் மேற்கொள்ளப்பட்டதை குறிப்பிட முடியும். இலங்கையில் தொடர்பாடல் துறையின் விரிவாக்கத்துக்கு பிரித்தானியர் கூடுதலான ஆர்வம் காட்டியமைக்கான காரணிகள்:
- இராணுவ நோக்கம்
- நிர்வாக நடவடிக்கையை இலகுபடுத்தல்
- பெருந்தோட்ட நடவடிக்கையை இலகுபடுத்தல் (இலாப நோக்கம்)
# பிரித்தானியர் ஆட்சியில் இலங்கையின் தொடர்பாடற் சேவைகள்

## தபால்சேவை

இலங்கை வரலாற்றில் தபால்சேவை 1832ம் ஆண்டில் ஆரம்பிக்கப்பட்டுள்ளது. கொழும்புக்கும், கண்டிக்குமிடையில் இச்சேவை குதிரை வண்டிகள் மூலம் நடத்தப்பட்டுள்ளன.  
19ம் நூற்றாண்டின் இறுதிப்பகுதியில் பிரித்தானியக் **குடியேற்ற நாடுகளில் இலங்கையில்தான் முதன் முதலில் புகையிரதம் மூலம் தபால் சேவை நடத்தப்பட்டது.**
# பிரித்தானியர் ஆட்சியில் இலங்கையின் தொடர்பாடற் சேவைகள்

## தந்திச் சேவை

இலங்கை வரலாற்றில் தந்திச் சேவை 1858ம் ஆண்டில் ஆரம்பிக்கப்பட்டது. இச்சேவை முதலில் கொழும்புக்கும் காலிக்குமிடையில் இடம்பெற்றது.
# பிரித்தானியர் ஆட்சியில் இலங்கையின் தொடர்பாடற் சேவைகள்

## தொலைபேசி

1880ம் ஆண்டில் தொலைபேசிச் சேவை ஆரம்பிக்கப்பட்டது. ஆரம்பத்தில் பிரதான நகரத்துக்குள் மாத்திரம் மட்டுப்படுத்தப்பட்ட இச்சேவை படிப்படியாக நகரங்களுக்கிடையே விஸ்தரிக்கப்பட்டது.
# பிரித்தானியர் ஆட்சியில் இலங்கையின் தொடர்பாடற் சேவைகள்

## இலங்கைச் செய்தித்தாள்கள்

தேசாதிபதி சேர். வில்மட் *இலங்கையின் வர்த்தமானி* எனும் செய்தித்தாளை முதலில் ஆரம்பித்தார். பெப்ரவரி 04 1831ல் *த ஒப்சேவர் அண்ட் கொமர்சியல் அட்வைசர்* எனும் பத்திரிகையும், 1838ல் *சிலோன் ஹெரல்ட்* எனும் பத்திரிகையும் 1846ல் *சிலோன் டைம்ஸ்* எனும் பத்திரிகையும், 1846ல் *சிலோன் எக்ஸ்ஸாமினர்* எனும் பத்திரிகையும் வெளியிடப்பட்டன.
- *மெண்டிஸ், ஜீ. ஸி* - நம்முன்னோரளித்த அருஞ்செல்வம், முதலாம் பாகம், கொழும்பு அப்போதிக்கரீஸ் கம்பனி, 1969
- *புன்னியாமீன் பீ. எம்*., - வரலாறு ஆண்டு 11 கண்டி சிந்தனை வட்டம், 1998